
humilité à voftre Maiefté, que la doétrine j 
: 7 du mafacre des Rois par affaffins,qui pal. 4 
pieté fe deuoüent à la mort, comme à vn Martyrea- ./ 
greable à Dieu; eft yne engeance peftifere non iamais 
veué ny leuë dans tous les memoires de l’anciquité : 
Ni les Payens, niles Chreftiens ne l'ont iamais co- 
gneuë. Entre les Mahometans yn feul appelle le Vieil 
de la Montagne s'en eft ferui,mais les autres de la met 
me feéte la fuffoquerent auff roft , & oncques puis ils 
ne s’en font feruis, bien que leur haine contre les Rois 
Chrefliens ne foit pas diminuée : Depuis foixante 
ans feulement ou enuiron , cefte pefte s’eft femee dans 
le Chriftianifme & practiquee en Angleterre & en 
France. Nous difons en Angleterre, d’autanr que 
pour l’obeiffance ciuile & temporelle des Rois & pour 
la feuteté de leurs vies , tous Rois Chreftiens, Paiens, 
Heretiques , Idolaftres, Infideles, Excommuniez, A- 
poftats , nous font faincts & facrez ,ainfi que les Apo- ”. He 
tres l’enfeignent, & l’ancienne Eglife Chreftienne, 

_ &Pexemple des Saincts de Paradis, qui ont efté Pre 
| lats & Euefques de France. Or. cefte doétrine infer- 
nale s'eft appuyee & fondee fur vne autre doétrine er 
ronée , qui eft de latoute puiflance du Pape, que nous 
recosnoiflons chefde l'Eglfe, en la façon que nos an- 
ceftres l’ontrecognu. La doétrine de cefte route puif- 
fance ne fe trouue point dans les efcrits dela Theolo- 
gie de Paris, ny dans le fain de PVniuerfité , ains elle fe 
trouue dans les fermons & efcrits des lefuices, & dans 
les refponfes des affaffins, quand ils fontinterrogez 
par les Juges. Pour s’affeurer de cela il fes faut oui 
parler. Parrey qui entreprift d’affafsiner la Royne 
d'Angleterre, dit qu'il le pounoit faire , parce qu'el- 
Jaeftoitexcommuniee par le Pape , & que partant fa 
vie eftoitabandonnee. Catesby entrepreneur de cefte 
fougade qui deuoit enleuér le Roy de la grand Breta- 
gne , la Roine, fes enfans & les Eftacs d'Angleterre ,a 
refpondu que cet entreprifeeftoit faincte: car puis que 
Clement huiétiefme auoit defendu par deux brefs de 
le receuoir , à plus forte raifon vouloit-il qu’eftant re- 
ceu il fuft ofté de fon fiege.Iean Chaftel dit quileftoit 
meritoire de tuer le feu Roy, pource qu’encor que 
les Euefques de France leuflent receu & mis en l’Egli- 
fe, toutesfois il n’y eftoit point, le Pape ne Payant 
point reçeu. Rauaillac le dernier affaisin dit que le 
Roy faifoit la guerre contre la volonté du Pape , que 
Dieu eftoitle Pape,&lePape eftoir Dieu,par ces paro- 
les, Tues Pierre,& fur cefte pierre, &c. En confequen- 
ce de cela, l'Euefque de Clermont leur difcipie,ne fail- 
lit apres le fupplice du meurtrier, de fe trouuer à laf- 
femblée de Sorbone,qui fe faifoit à limitation de nos 
anceftres,pour la condemnation de la doctrine des af- 
fafsins, où allant par toutes les bandes auant que les 


Docteurs fuflent afsis.illeur difoit , Prenez garde à ce 
que vous faites, vous auez ici deux Nonces Apoftoli- 
ques:& la côpagnie aiant pris place, il opina que la que- 
{tion qui fe prelentoit , auoit efté traittée diuerfemenc, 
& qu'il eftoit befoin d'en parler aux Nonces,qui enref- 
_criroient au Pape : comme fiautres Rois ne deuoient 
viure que ceux qu'il plairoit au Pape. Apres que plu- 
fieurs bons prefcheurs de cefte Vniuerfité eurent dete- 
{té les meurtres des Rois & les faureurs de cefte do- 
étrine, en fin Pere Cotton vous prefenta,Madame,vne 
lettre declaratoire de la doctrine de Iefuites en ceîte 
matiere,de laquelle ila voulu contenter tous ceux qui 
fe plaignoient que leurs efcrits eftabliflent trop ces 
trois doctrines proches & voifines, la toute puiffance 
des Papes,& en confequence d’icelle,la rebellion con- 
treles Rois,& l'abandonnement de leurs vies, lors que 
celles gens veulent les furnommer ou eftimer Tyrans. . 
Beaucoup de gens d'entendement recognoiffent affez 
les equiuoques & fallaces dont il couure & cache fa 
mauaaife doëtrine , fuiuant l'vfage donc fa fecte faict 
profefsion par traiétez expres approuuez pär le gene- 
ral, comme on voiten Apologie de Henry Garnet, au 
chapitre des equiuoquations.:Nous ferions pourtant 
bien marris de les defcouurir, & d’empefcher que fa 
faufle monnoye n’euft cours pour quelque bien qui en 
peut reuenir: Mais puis que parle merite de fes falla- 
ces, fa feéte veut gaigner ce point que d’enfeigner la 
ieuneffe en l'Vniuerfité de Paris, contre la volonté 
conftante & determinee du feu Roy, cefte Vniuerfité 
fille des rois de France, fe fentiroit coupable d'infide- 
lité fi elle ne vous defcouuroit ces fallaces, & fi ellene 
fupplioit voftré Maiefté de ne vouloir permettre que 
cefte fille cres-fidele aux Rois,tant que l’on ne la laiffe 

corrompre & forcer , ne foit point corrompué par La 
compapnie d'vne fee: ja tant efprouuce tres-perni- 
cieufe aux Rois. Il vous ditdonc, Madame, que les au- 
theurs de fon ordre difent qu'ilne faut pas tuer vn Ty- 
ran,mais les Autheurs par luialleguez, & fur tout Va- 
lentia, leur dernier grand Doéteur,y apporte vne limi- 
tatio “ele ;Sicen'eft,dit-il,par iuügeméc public.Or äfin 
que vous ne doutiez point, qu’elle eft cefte authorité 
publique, il vous couche par apres des Articles de leur 
doétrine fur l’authorité des rois en cefie façon : Que 
la Monarchie eff le gouuernement le meilleur: Que le 
Papeeñ Monarque en l’ Eglife pour le gouuernement 
. fpirituel, & le Roy en fon Roiaume pour le temporel: 
pe voulant point que le foitroy en fon royaume, 
f le Pape n'eft Monarque, & n’a puiffance abfolué au 
gouuernement fpirituel de VE life : Mais, Madame, 
c'eft chofe du tout contraire à la doétrine del Egli- 
fe laquelle voftre Vniuerfité de Paris a touficurs main 
tenue, que le Pape aitenl'Eghife vne puiffance Monar- 
ai 1 car fe font chofes contraires que le Concile 
foie par deffus le Pape, comme voftre Vniuerfité Pa 
toufours defendu, & que le Pape! foit Monarqueabfo- 
luenF Eglife. La doétrine de voftre Vniuerfité. fi au- 
trefois ellefutr neceffaire,elle left maintenant olus que 
jamais, au Roy &à tousles Rojaumes de laChrefticté. 
Quels font les effers de cefte Monarchie fpirituelle 
: abfolue, il vous le dit bien clairement en vnautre fiure 
qu'il prefente à voftre Maielté, Madame, & à vous Nof- 
feisneurs les Princes, & Seianeurs du Eénfei du ROV: 
C'eft à la fn du fond tome de fon inftitution, enla 
-quéftion 3 s. où ifdie que le Pape n’a point de puiflan- 
ce abfolue d’ofter & donner les Couronnes & roiau- 
mes des rois. Toute fa faliace eft ce mot (abfolue) CAE" à 


il dit: qu’il a puiffance d’ofter & donner les Couronnes 
des Rois,mais qu'il ne Pa pas abfolue. Le Roy, & vo-. 
fre Maicité, Madame, & vous, Noffeigneurs, ne pre-. 
tendez pas auf vne puiflance abfolue de donner & o- 
fter les biens à vos fubiets, ains feulement par la rai- 
fon dela Tuftice. Auffi dit Pere Cotton peu apres , que 
le Pape en vertu de fon gouuernementfpirituel & pour 
la conionétion de la relision & de l’eftat , du fpirituel 
-& temporel , peut en vertu de fescenfures conioinéte- 
ment dHpofer des Couronnes des Roïs, pour la reli- 
. gion, pourle feruice de Dieu, pour le bien de l’'Eglife 
ë& pour le falur desames: & cela ne lui eft point vne do- 
étrine particuliere,ains elle eft commune à toute fa fe- 
éte. Or cefte doétrine de la conionction qu’il dit eftre 
entre l2 relicio & l’eftar;le fpirituel & letéporel,eft du 
tout contraire à la doéttine de noftre Seigneur Iefus- 
Chrift, qui a mis pour iamais vne feparation grande 
entre la religion & l'eftat,en difant : Rendez à Dieu ce 
qui eft à Dieu,affauoir lareligion, & à Cæfar ce qui eft 
a Cæfar,affauoir l'obeiffance ciuile & temporelle,l'hô- 
neur, Le feruice & le tribut. Voftre Vniuerfité de Paris, 
Madame, l’atoufiours ainfienfeioné, fe tenantaux an- 
ciens Conciles,reiettant les nouueaux, en ce qu'ils ont 
contretenuy à cefte faine doétrine. Et c’eft en quoy les 
Rois,les Euefques de la France,les Parlemens,les Con. 
feils du Roy,les Docteurs François, & voftre Vniuer- 
fité ont toufours dit confifter laliberté de l'Eglife 
Gallicane & du Roiaume de France. Iln’eft pas en ce- 
la queftion de peu, il n°y va que de l'Eftat du roy, que 
ces hommes difent que‘ le Pape lui peut ofter: ceshom- 
mes, dis-ie, à qui l’on fieauiourd’hui linflitution de la 
jeuneffe partoutes les vilies,les confciences du penple 
aux confefsions.l'infticutio & l'enfeisnement des gräde 

& des petits. Il y va encore de la vie du Roy, & de la vo- 
fre, Madame , car quand le Pape a ofté à vn Prince le 
droit deregner, ils le tiennent pour vn Tyran, qui oc- 
cupe vn Lee contre iugement de cefteauthoritépue … 

blique, qui peut par la doctrine des Iefuites faire d've 
_Roy,vn Tyran. Et fi difenc bien encor que les fubiets fe 
peuuent efleuer contre leur Prince ,ores qu'ils ne foit 
pas excommunié, s'ils croient que par la crainte de fa 
puiffance on ne l’ofe excommunier. Telle eft 12 deci- 
fion du lefuite Suares,qui met par la l’eftat & la vie de 
tous les puiffans Princes en vne merueilleufe incerti- 
tude, Telle eft auff la pratique de quelques affaffins des 
ROys,gens qui recognoiflent la toute puiffance du Pa- 
pe, enfeisnée parles Tefuites & qui n’en recognoiflenc 
point d’autre,finon autant qu'il plaift au Pape. Et telle 
eft manifeftement la pratique du dernier aflafsin,com- 
me il apparoiffoit par fes difcours execrables auec les 
Theolosiens qui lui furent enuoyez,aufquels il fe mo- 
firoit parfaitement inftruit en routes les cauillations 
& fallaces dont la Sophiftique vfe en cefte matiere, luy 
qui leur paroïfloit & eftoit vrayement & parfaictement - 
ignorant en toute autre chofe. An 
Nous ne doutons pas, Madame , que le Pape bien 
confeillé ne face fon deuoir,en damnant par vne bulle 
aux peines infernales tels meurtriers & affafsins,& fai- 
fant ceffer par vne feule parole,côme il peut, ces eräds 
maux qui font hôte & opprobre à l’innocéce de la reli- 
gi0Chreftiëne.Car iufques icy le pouuoir detelles ges 
à Rome a donné occafo à quelques vns de dire,que qui 
n’empefche & ne preuient pas les crimes commis par. 
ceux fur lefquels il a toute puiffance, & qu’il peut faire 
ceffer par vne fi facile condamnation, il en eft lui mef- 
 mel'autheur,ainfi qu’enfeignét les regles de la luftice. 


Ro de we Men A 
Le pretexte que prend Pere Cotton dulbien de l’'E- 
glife, pour donner puiffance au Pape d’ofter & donner 
Jes Couronnes, eft vne fauffe couleur: Car par la mef- 
me feparation que noftre Seigneur Iefus-Chrifta faict 
pour iamais de la religion & de PEftat par toute la ter- 
re où il veut que fa foy foit prefchee , nous fommeste- 
nus nonobftant toutes cenfures Ecclefaftiques , incer- 
dictions, difpenfes de ferment de fidelité, commande- 
mens du Pape de nous efleuer contre nos rois, de leur 
rendre coute obeiffance ciuile & temporelle, & pour la 
 defence de leurs vies, expofer la noftre propre. Cela 
eft vne lo y naturelle, efcrite au cœur des hommes dés 
dors qu'ils viennenten ce monde , quele Fils de Dieu 
prenantchäir humaine a confirmee & confacree, obli- 
geant à l'obferuation d’icelle les Chreftiés plus eftroi- 
tement que n'eftoient les Payens, par la feule lumiere 
naturelle, & les Preftres plus que les laicques à quiils 
doiuent enfeigner cefte faine doéirine,& par parole & 
par exemple,plus aufsiles Evefques que les Preftres, 
& plus encor le premier des Euefques que tous les au- 
tres, pource qu'il doiten cela plus d'exéple aux Chre- 
_ tiens que tous les autres Pafteurs de l'Eglile. C'eft 
aufsi pourquoi Le roy de la grande Bretagne pour fe 
garentir de teis affafsins, a efté contraint de demander 
à {es fubiets vn ferment de fidelicé pour fon obeiffance 
_ ciuile & temporelle, & pour la feureté de fa vie,non- 
obftant toutes cenfures Papales. He 
Serment que la doétrine & la frequence des affafsins 
rendauiourd’huy neceflaire partoute la Chreftiencé, 
pour afleurer l’eftat & la vie des Oinéts de Dieu,&pour 
dechargerlareligion Catholique Apofñtolique & Ra- 
maine enuers les Rois & Princes de laterre, du bliîme 
& de la haine que luy procure cefte mauuaife doctrine, 

& pour la rendre ericor plus digne de faueur enuers les 
Princes qui tiennent religion differente. Maisencor 
plus en France qu'en tout autre pays cefte faine do- 
étrine eft neceflaire,puis que les effeéts de lacontraire 
tombent principalement fur la vie de nos rois & fur la 
Couronne de France. Et plus encor fous le bas aage 
de noftre Roy que lors de fa maiorité, la faufle doétri- 
ne doit eftre combatue, & les fauteurs d’icelle reiettez, 
pour ce que la pratique du paffé a coufiours enfeipné 
que quand l’on veut employer les cenfures contre le 
_ temporel des Rois, l'ont n’excommunie que les plus 
foibles; | | FAR 
À ces caufes, Madame, l’Vniuerfité de Paris fille des 
Rois de France fupplie tres-humblement voftre Ma- 
jeté, & vous Nofleigneurs les Princes & Seigneurs 
du Confeil duroy, de ne vouloir permettre que les 
Tefuites ayans vne doétrine fur la toute puiffance dù 
Pape, fur la feureté de l'Eftat des rois &de leurs vies, 
contraire à [a faine doctrine que l'Vniuerfité a touf- 
iours maintenue, inftruifent aux lettres la ieunefle à 
Paris: moins encor qu'ils foient aflociez au corps de 
l’Vniuerfité, pourrendre la doétrine & les mœurs d’i- 
celle aufsi contraires à l’eftat des rois comme eft leur 
_feéte;ainfi qu'il fe voit parles efcrits que Pere Cotton 
vous adrefle & vous donne touslesiours en leur nom, 
& par l'experience qui s’en eft faite & s’en fait encor 
en plufieurs endroits de la Chreftienté : &l’Vniuerfté 
priera Dieu pour la conferuation & profperité du Roy, 
de voftre Maiefté, Madame , & de vous Noffeigneurs 
les Princes & Seigneurs du Confeil du Roy. - 

